作者：李曾伯
词牌/韵律：沁园春

paragraphs: 漫浪江头，三听秋砧，一登故台。
望烟芜莽苍，令人目断，风樯掀舞，何日眉开。
把酒新亭，围棋别墅，老气当时何壮哉。
江东事，百年无恙，全是时才。
纷然竞付轻埃。
还水绕赏心东向淮。
叹阿奴侪悲，因人碌碌，乃翁材略，馀地恢恢。
凤阙天高，鹭洲潮落，约取白鸥归去来。
阑干外，英雄陈迹，一醁琼杯。